PMIndiaData/PMIndiaSum huggingface dataset:
পিএম-জেডিওয়াই-এর সফল ষষ্ঠ বর্ষ পূর্তিতে প্রধানমন্ত্রীর সন্তোষ প্রকাশ

প্রধানমন্ত্রী শ্রী নরেন্দ্র মোদী জন ধন যোজনার সফল ষষ্ঠ বর্ষ পূর্তিতে সন্তোষ ব্যক্ত করেছেন। পিএম-জেডিওয়াই-কে সফল করে তুলতে যারা নিরলসভাবে কাজ করে চলেছেন, প্রধানমন্ত্রী তাঁদের সকলের প্রশংসা করেছেন। প্রধানমন্ত্রী বলেছেন, “ছয় বছর আগে, আজকের দিনে যারা ব্যাঙ্কিং পরিষেবার বাইরে ছিলেন, তাঁদের এই পরিষবায় নিয়ে আনার জন্য প্রধানমন্ত্রী জন ধন যোজনার সূচনা করা হয়। এই উদ্যোগের ফলে কোটি কোটি মানুষ উপকৃত হয়েছেন, তাঁদের জীবনে পরিবর্তন এসেছে, দারিদ্র দূরীকরণের অনেক প্রয়াসের ক্ষেত্রে এটি ভিত্তি হিসেবে কাজ করেছে। প্রধানমন্ত্রী জন ধন যোজনার জন্যই আজ বহু পরিবারের জীবন সুরক্ষিত হয়েছে। এই প্রকল্পের বেশীর ভাগ সুবিধে ভোগী গ্রামের বাসিন্দা ও মহিলা। যারা পিএম-জেডিওয়াই-কে সফল করে তুলতে নিরলসভাবে কাজ করে চলেছেন, তাঁরা সকলে প্রশংসার যোগ্য।“
সংবিধান দিবস স্মরণে এক বই প্রকাশ অনুষ্ঠানে যোগদিলেন প্রধানমন্ত্রী

আজসংসদ ভবন সংলগ্ন স্থানে সংবিধান দিবস স্মরণে এক বই প্রকাশ অনুষ্ঠানে যোগ দেনপ্রধানমন্ত্রী শ্রী নরেন্দ্র মোদী। আজকের এই অনুষ্ঠানে ভারতীয় সংবিধানের একটি নতুনসংস্করণ এবং ‘মেকিং অফ দ্য কনস্টিটিউশন’ নামে আরেকটি বই প্রকাশ করা হয়। অনুষ্ঠানেবক্তব্য রাখতে গিয়ে প্রধানমন্ত্রী বলেন যে ২৬ নভেম্বর দিনটি সংবিধান দিবস রূপেপালিত হয়ে আসছে ২০১৫ থেকেই। পরবর্তী প্রজন্মগুলির উচিৎ সংবিধানের সঙ্গে পরিচিতহওয়া এবং সমসাময়িক প্রেক্ষাপটে তার তাৎপর্য অনুভব ও উপলব্ধি করা। শ্রীমোদী বলেন, ভারতে আমরা যখন সংবিধানের কথা বলি, তখন আমরা স্মরণ করি বাবা সাহেবআম্বেদকরকেও। আমাদের সকলের উচিৎ সংবিধানের বিষয়গুলি অনুসরণ করে চলা । তাহলেই আমরা অধিকার ও কর্তব্যের মধ্যে এক সঠিক ভারসাম্য রক্ষা করতে পারব। সংবিধানদিবসের গুরুত্ব প্রসঙ্গে প্রধানমন্ত্রী বলেন, ২৬ নভেম্বর – এই দিনটি ছাড়া ২৬জানুয়ারি অর্থাৎ, সাধারণতন্ত্র দিবস উদযাপনের কথাআমরা ভাবতেই পারতামনা। কালোটাকা ও দুর্নীতির বিরুদ্ধে দেশের সাধারণ নাগরিকরা আজ বীর সেনানীর মতোই জেহাদ ঘোষণাকরেছেন বলে মন্তব্য করেন শ্রী নরেন্দ্র মোদী। যথাসম্ভব ডিজিটাল পদ্ধতির সাহায্যেলেনদেনের কাজে উদ্যোগী হতে তিনি উৎসাহ দেন জনসাধারণকে। তিনি বলেন যে প্রত্যেকব্যক্তির অধিকার আছে তাঁর অর্থ ব্যয় করার। কেউই তাঁর অর্থ কেড়ে নিতে পারে না। /….
ভারতীয় খনন ব্যুরোর পুর্নগঠনে মন্ত্রিসভার অনুমোদন

ভারতীয় খনন ব্যুরোর (আই.বি.এম.)-র মানোন্নয়ন, নতুন পদসৃষ্টি বা যুগ্ম সচিব বা তার উর্দ্ধে কয়েকটি পদের অবলুপ্তি ঘটিয়ে এই সংস্হার পুর্নগঠনে কেন্দ্রীয় মন্ত্রিসভা অনুমোদন দিয়েছে। বুধবার নতুন দিল্লিতে প্রধানমন্ত্রী শ্রী নরেন্দ্র মোদীর সভাপতিত্বে অনুষ্ঠিত কেন্দ্রীয় মন্ত্রিসভার বৈঠকে এই সিদ্ধান্ত গৃহীত হয়। বর্তমানে এই সংস্হার মোট আধিকারিক ও কর্মী সংখ্যা ১ হাজার ৪৭৭-এর মধ্যে সীমিত রয়েছে। পুর্নগঠনের এই সিদ্ধান্তের ফলে খনিজ ক্ষেত্রের সংস্কার-ও নিয়ম-নীতির পরিবর্তনে সংস্হার কাজকর্ম সম্পাদন সহজ হবে। সেইসঙ্গে, তথ্যপ্রযুক্তি ও মহাকাশ প্রযুক্তির প্রয়োগ ঘটিয়ে খনিজ ক্ষেত্রের সামগ্রিক নিয়ন্ত্রন ও উন্নয়নে সংস্হার কার্যকারিতা বৃদ্ধি পাবে। এছাড়াও, সংস্হার কাজকর্ম ও পরিচালনায় নতুন পদসৃষ্টি তৈরি ও কিছু পদের অবলুপ্তি, সিদ্ধান্ত গ্রহণ ও দায়বদ্ধতা বৃদ্ধির ক্ষেত্রে বড় ভূমিকা নেবে। সংস্হার পুনগর্ঠনের এই প্রস্তাবে প্রযুক্তিবিদদের সরাসরি কর্মসংস্হানের সুযোগ তৈরী হবে। একইসঙ্গে, খনিজ ক্ষেত্রের দ্রুত উন্নয়নে তারা বড় অবদান রাখতে পারবেন। এর পরিনতি স্বরূপ, এই ক্ষেত্রে সামগ্রীকভাবে কর্মসংস্হানের নতুন সুযোগ তৈরি হবে। সংস্হার জন্য কিছু নতুন পদ তৈরি ও যুগ্মসচিব পর্যায়ের কিছু পদসৃষ্টি বিলুপ্তির মধ্যে রয়েছে- লেভেল ১৫ অনুযায়ি খনন সংক্রান্ত একটি মুখ্য নিয়ামক পদ তৈরি এবং লেভেল ১৪ অনুযায়ী খনন সংক্রান্ত তিনটি মুখ্য নিয়ামক পদসৃষ্টি। লেভেল ১৪ ও ১৬ থেকে ১১টি পদের ক্ষেত্রে পদোন্নতি, যার একটি হবে কন্ট্রোলার জেনারেল পদ সৃষ্টি, ১৪ ও ১৫ লেভেল থেকে দুটি করে চিফ কন্ট্রোলার অফ্ মাইনস ও ডাইরেক্টর পদ সৃষ্টি এবং লেভেল ১৩ ও ১৪ থেকে আটটি পদের ক্ষেত্রে পদোন্নতি। এছাড়াও, ডেপুটি ডাইরেক্টর জেনারেল (পরিসংখ্যান) সংক্রান্ত একটি পদের অবলুপ্তির প্রস্তাব রয়েছে।
প্রধানমন্ত্রী শ্রী নরেন্দ্র মোদীকে শুভেচ্ছা জানালেন ভুটানের রাজা

সপ্তদশ লোকসভা নির্বাচনে জয়ের জন্য প্রধানমন্ত্রী শ্রী নরেন্দ্র মোদীকে শুভেচ্ছা জানালেন ভুটানের রাজা জিগমি কেশর নামঙ্গেল ওয়াংচু। প্রধানমন্ত্রী নরেন্দ্র মোদীর নেতৃত্বে ভারতবাসীর অগ্রগতি এবং উন্নয়নের জন্য ধন্যবাদ জানান ভুটানের রাজা। প্রধানমন্ত্রী নরেন্দ্র মোদী ভুটানের রাজাকে উষ্ণ অভিনন্দন জানান। প্রধানমন্ত্রী বলেন, কেন্দ্রীয় সরকার সবসময় ভুটানকে বিশেষ গুরুত্ব দিয়েছে। তিনি আরও বলেন, কেন্দ্রীয় সরকার ভুটানের সঙ্গে বন্ধুত্বপূর্ণ সম্পর্ক বজায় রেখে কাজ করবে। ay, 201
প্যারিসে সন্ত্রাসবাদী হামলা – প্রধানমন্ত্রী শ্রী নরেন্দ্র মোদীর বিবৃতি

প্যারিসে সন্ত্রাসবাদী হামলার কঠোর নিন্দা করে এক বিবৃতিতে প্রধানমন্ত্রী শ্রী নরেন্দ্র মোদী বলেছেন, “প্যারিসে সন্ত্রাসবাদীদের বর্বরোচিত হামলার আমি কঠোর নিন্দা জানাচ্ছি। একশোরও বেশি মানুষ এই ঘটনায় প্রাণ হারিয়েছেন। ঐ সময় তাঁরা তাঁদের পছন্দ অনুযায়ী কাজকর্ম করছিলেন কিংবা প্রিয়জনদের সঙ্গে সময় কাটাচ্ছিলেন। ফ্রান্সের জনসাধারণের শোক, ব্যাথা ও যন্ত্রণা আমরা অনুভব করতে পারছি। এই ধরনের মর্মান্তিক ঘটনার মোকাবিলায় সবসময়ই ফ্রান্সের জনসাধারণের পাশেই থাকবে ভারত। মানবতার প্রতিনিধি হিসেবে আমরা একত্রে এই ধরনের হুমকির ঘটনার মোকাবিলা করব যাতে আমাদের মূল্যবোধ এবং জীবনযাত্রা অক্ষুণ্ণ ও অব্যাহত থাকে।”
এলাবেন ভাট-এর প্রয়াণে শোকপ্রকাশ প্রধানমন্ত্রীর

নয়াদিল্লি, ০২ নভেম্বর, ২০২২ প্রধানমন্ত্রী শ্রী নরেন্দ্র মোদী বিশিষ্ট শিক্ষাবিদ ও সমাজকর্মী শ্রীমতী এলাবেন ভাট-এর প্রয়াণে শোকপ্রকাশ করেছেন। মহিলাদের ক্ষমতায়ন সমাজসেবা এবং যুবকদের শিক্ষাক্ষেত্রে তাঁর ভূমিকার কথা স্মরণ করেন প্রধানমন্ত্রী। এক ট্যুইট বার্তায় প্রধানমন্ত্রী বলেন; “ઇલાબેન ભટ્ટના અવસાનથી દુઃખ થયું. મહિલા સશક્તિકરણ, સમાજ સેવા અને યુવાનોમાં શિક્ષણને આગળ વધારવા માટેના પ્રયાસો માટે તેઓને દીર્ઘકાળ સુધી યાદ રાખવામાં આવશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥“
তামিলনাড়ুতে জলে ডুবে যুবাদের মৃত্যুর ঘটনায় প্রধানমন্ত্রীর শোকপ্রকাশ

নয়াদিল্লী, ৬ জুন, ২০২২ প্রধানমন্ত্রী শ্রী নরেন্দ্র মোদী তামিলনাডু়র কুড্ডালোরে জলে ডুবে যুবাদের মৃত্যুর ঘটনায় গভীর শোকপ্রকাশ করেছেন। প্রধানমন্ত্রী কার্যালয় থেকে এক ট্যুইট বার্তায় বলা হয়েছে ; “তামিলনাডু়র কুড্ডালোরে জলে ডুবে যুবাদের মৃত্যুর ঘটনায় আমি শোকাহত। এই দুঃখের সময় শোকাহত পরিবারের প্রতি আমার সমবেদনা : প্রধানমন্ত্রী।”
বিচারক্ষেত্রে সহযোগিতার জন্য ভারত ও তিউনিশিয়ার মধ্যে সমঝোতায় কেন্দ্রীয়মন্ত্রিসভার অনুমোদন

ভারত ও তিউনিশিয়ার মধ্যে বিচারক্ষেত্রে সহযোগিতারলক্ষ্যে সমঝোতাপত্র স্বা ক্ষরের বিষয়টি প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বুধবার অনুমোদন হয়েছে। সাম্প্রতিককালে ভারত ও তিউনিশিয়ার মধ্যেসামাজিক, সাংস্কৃতিক ও বাণিজ্যিক সম্পর্ক ইতিবাচক লক্ষ্যে এগোচ্ছে। বিচারক্ষেত্রেসহযোগিতার জন্য চুক্তিস্বাক্ষর দু-দেশের সুসম্পর্ক বাড়িয়ে তুলবে এবংবিচারসংক্রান্ত সংস্কারের ক্ষেত্রে নতুন মাত্রা যোগ করবে।
বিদ্যুৎ উৎপাদনের বিষয়টিকে ব্যয়সাশ্রয়ী করে তোলার সিদ্ধান্ত কেন্দ্রীয় মন্ত্রিসভার

বিদ্যুৎ উৎপাদনের ব্যয় কমিয়ে আনতে দেশে উৎপাদিত কয়লার ব্যবহারের বিষয়টিকে আরও নমনীয় করে তোলার সিদ্ধান্ত নিল কেন্দ্রীয় মন্ত্রিসভা। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই মর্মে এক প্রস্তাবে অনুমোদন দেওয়া হয়। প্রস্তাবের লক্ষ্য ও উদ্দেশ্য হল – দক্ষ বিদ্যুৎ উৎপাদন কেন্দ্রগুলির উৎপাদনকে ব্যয়সাশ্রয়ী করে তোলা এবং রাজ্যের বিদ্যুৎ বন্টন সংস্থাগুলির বিদ্যুৎ কেনার খরচ কমিয়ে আনা। সরকারিভাবে এই নমনীয় দৃষ্টিভঙ্গীর ফলে কয়লা থেকে বিদ্যুৎ উৎপাদন সংক্রান্ত সাজসরঞ্জাম ও যন্ত্রপাতির দক্ষ ও কার্যকর ব্যবহার এবং পরিবহণ সংক্রান্ত ব্যয় হ্রাস সম্ভব হয়ে উঠবে। এই প্রসঙ্গে বিশেষভাবে উল্লেখ করা যেতে পারে, কেন্দ্রীয় সরকারের ‘উদয়’ কর্মসূচিটির সঙ্গে এই প্রস্তাবটি বিশেষভাবে সম্পর্কিত। এই কর্মসূচির মূল্য লক্ষ্য ও উদ্দেশ্য হল, অদক্ষ উৎপাদন কেন্দ্রগুলি থেকে দক্ষ উৎপাদন কেন্দ্রে কয়লা স্থানান্তর এবং কয়লা খনি থেকে অনেক দূরে অবস্থিত বিদ্যুৎ প্রকল্পগুলি থেকে খনির কাছাকাছি অঞ্চলের বিদ্যুৎ উৎপাদন প্রকল্পগুলিতে বেশি মাত্রায় কয়লার যোগান দেওয়া। এই ব্যবস্থায় কয়লার পরিবহণ ব্যয়ও অনেকটা কমিয়ে আনা সম্ভব। রাজ্য কিংবা কেন্দ্রীয় বিদ্যুৎ উৎপাদন প্রকল্পগুলিতে কয়লা ব্যবহার সম্পর্কে সিদ্ধান্ত নেওয়া হবে প্রকল্পগুলির দক্ষতা ও কার্যকারিতা, প্রকল্পের পরিবহণ ব্যয়, বিদ্যুৎ সংবহনের খরচ-খরচা এবং বিদ্যুৎ উৎপাদনের মোট ব্যয় ইত্যাদি বিবেচনা করে। বলা বাহুল্য, দেশে বিদ্যুৎ উৎপাদনের মূল উৎস হল কয়লা। ভারতে কয়লা-ভিত্তিক তাপবিদ্যুৎ প্রকল্পগুলিকে প্রধানত দু’ভাগে ভাগ করা যায় – কয়লা খনিগুলির নিকটবর্তী অঞ্চলে অবস্থিত বিদ্যুৎ উৎপাদন প্রকল্প এবং তাপবিদ্যুৎ উৎপাদন কেন্দ্রের খুব কাছাকাছি অঞ্চলে অবস্থিত বিভিন্ন বিদ্যুৎ প্রকল্প।
ভারত ও রোমানিয়ার মধ্যে পর্যটন ক্ষেত্রে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

ভারত ও রোমানিয়ার মধ্যে পর্যটন ক্ষেত্রে স্বাক্ষরিত সমঝোতাপত্রে সায় দিল কেন্দ্রীয় মন্ত্রিসভা। গত সেপ্টেম্বরে রোমানিয়ার উপ-রাষ্ট্রপতির ভারত সফরকালে এই সমঝোতাপত্র বা মউ স্বাক্ষরিত হয়েছিল। প্রধানমন্ত্রী শ্রী নরেন্দ্র মোদীর পৌরোহিত্যে বুধবার (১০ই অক্টোবর) কেন্দ্রীয় মন্ত্রিসভার বৈঠকে এ সংক্রান্ত প্রস্তাবে কর্মপরবর্তী অনুমোদন মিলেছে। এই সমঝোতাপত্র স্বাক্ষরের উদ্দেশ্য হল – পর্যটন ক্ষেত্রে দ্বিপাক্ষিক সহযোগিতা সম্প্রসারণ; পর্যটন সংক্রান্ত তথ্য ও পরিসংখ্যান বিনিময়; পর্যটন ক্ষেত্রের সঙ্গে যুক্ত সংশ্লিষ্ট বিভিন্ন পক্ষ যেমন হোটেল, ট্যুর অপারেটর ও সংশ্লিষ্ট সব পক্ষের মধ্যে সহযোগিতা গড়ে তুলতে উৎসাহিত করা; পর্যটন ও আতিথেয়তা ক্ষেত্রে বিনিয়োগ; দ্বিপাক্ষিক পর্যটনের বিকাশে ট্যুর অপারেটর / গণমাধ্যমের প্রতিনিধি / নীতি প্রণেতাদের একে অপরের দেশে ভ্রমণ; পর্যটনের প্রসার, বিপণন, পর্যটন কেন্দ্রের উন্নয়ন ও সঠিক পরিচালনার মতো গুরুত্বপূর্ণ ক্ষেত্রে অভিজ্ঞতা বিনিময়; আকর্ষণীয় পর্যটন কেন্দ্র হিসেবে দুই দেশকে তুলে ধরতে পর্যটন বিষয়ক চলচ্চিত্রের মাধ্যমে দ্বিপাক্ষিক সহযোগিতা বাড়ানো; নিরাপদ, বিশ্বস্ত ও সুস্থায়ী পর্যটনের প্রসার এবং দুই দেশের মধ্যে পর্যটন-আন্দোলনকে আরও প্রসারিত করা। ভারতের কাছে রোমানিয়া পর্যটনের এক সম্ভাব্য বড় বাজার। ২০১৭-তে সে দেশ থেকে প্রায় ১১,৮৮৪ জন পর্যটক ভারতে এসেছিলেন। রোমানিয়া থেকে এ দেশে আগত পর্যটকের সংখ্যা আরও বাড়াতে স্বাক্ষরিত এই সমঝোতাপত্রটি গুরুত্বপূর্ণ ভূমিকা নেবে।
ঝাড়খণ্ডেরকয়লা খনি দুর্ঘটনায় প্রাণহানির সংবাদে শোকাহত প্রধানমন্ত্রী

ঝাড়খণ্ডেকয়লা খনি দুর্ঘটনায় জীবনহানির সংবাদে গভীরভাবে শোক প্রকাশ করেছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “ঝাড়খণ্ডেরএকটি খনিতে প্রাণহানির ঘটনায় আমি শোকাহত। যাঁরা এখনও খনির ভেতর আটকে রয়েছেন,তাঁদের জন্য আমি প্রার্থনা জানাই। সেখানকার পরিস্থিতি সম্পর্কে মুখ্যমন্ত্রী রঘুবরদাসের সঙ্গে কথা বলেছি আমি। ঝাড়খণ্ডসরকার এবং কেন্দ্রীয় মন্ত্রী শ্রী পীযূষ গোয়েল পরিস্থিতি স্বাভাবিক করে তুলতেসচেষ্ট রয়েছেন। @
সংসদের আসন্ন বাজেট অধিবেশনে সরকার সব বিষয়ে আলোচনা করতে প্রস্তুত জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী বলেছেন, সংসদের আসন্ন বাজেট অধিবেশনে সরকার সব বিষয়ে আলোচনা করতে প্রস্তুত। ৩১শে জানুয়ারি বাজেট অধিবেশনের প্রাক্কালে তিনি সর্বদলীয় বৈঠকে ভাষণ দেন। সমাপ্তি ভাষনে প্রধানমন্ত্রী দেশের বর্তমান অর্থনৈতিক অবস্হার ওপর অধিকাংশ সাংসদের মতামত দেওয়ার জন্য স্বাগত জানান। তিনি বলেন, ‘অধিকাংশ সাংসদই দেশের অর্থনৈতিক অবস্হা নিয়ে আলোচনার পরামর্শ দিয়েছেন। আমি বিষয়টিকে স্বাগত জানাচ্ছি এবং আমরা আপনাদের সকলের মতামত নিয়ে অর্থনীতির বিষয়ে আলোচনা করতে চাই’। বর্তমান আর্ন্তজাতিক আর্থিক পরিস্হিত প্রেক্ষিতে দেশ কিভাবে লাভবান হতে পারে তা সব সদস্যকে দেখার জন্য আহ্বান জানান প্রধানমন্ত্রী। তিনি বলেন, ‘বিশ্বের পরিস্হিতির পরিবর্তন ঘটিয়ে কিভাবে ভারতের পক্ষে আনা সম্ভব, আমাদের সে বিষয়ে নজর দিতে হবে।’ প্রধানমন্ত্রী বলেন, ‘এই বাজেট অধিবেশনে এবং নতুন বছরের শুরুতে আমরা যদি দেশের অর্থনীতিকে সঠিক দিশায় নিয়ে যেতে পারি তাহলে দেশেরই উন্নতি হবে।’ বৈঠকে সাংসদদের তোলা অন্যান্য বিষয় প্রসঙ্গে প্রধানমন্ত্রী বলেন, ‘আপনারা যেভাবে অন্যান্য গুরুত্বপূর্ণ বিষয়গুলি উত্থাপন করেছেন সে বিষয়ে আমি সহমত। এই বিষয়গুলি নিয়ে খোলাখুলি আলোচনা হওয়া দরকার।’ এর পাশাপাশি প্রধানমন্ত্রী সংসদ এবং অধিবেশনে যাতে আরও বেশি কাজ করা যায় সেই বিষয়টি সকল সাংসদকে দেখার জন্য আহ্বান জানান। বিগত দুটি অধিবেশনের প্রসঙ্গ তুলে প্রধানমন্ত্রী বলেন, ‘এই হল সংসদ এবং অধিবেশনের প্রকৃত কর্মকান্ড। বিগত দুটি অধিবেশনে আমরা কাজের পরিমাণ বৃদ্ধির বিষয়টি লক্ষ্য করেছি এবং এর স্বপক্ষে বহু জনসমর্থন মিলেছে। যখন আমরা সমস্ত বিষয়ে মুক্ত মনে আলোচনা করছি তখন মানুষের প্রতিনিধি হিসেবে এটা আমাদের দায়িত্ব, কক্ষের কর্মকান্ড বৃদ্ধি করা।’ প্রতিরক্ষা মন্ত্রী শ্রী রাজনাথ সিং, সংসদ বিষয়ক মন্ত্রী শ্রী প্রহ্লাদ যোশী, সংসদ বিষয়ক প্রতিমন্ত্রী শ্রী অর্জুন রাম মেঘওয়াল এবং শ্রী ভি মুরালীধরণ সহ সমস্ত দলের সাংসদ বৈঠকে যোগ দেন।
ব্রিকস জলশক্তিমন্ত্রীদের প্রথম বৈঠক ভারতে করতে প্রধানমন্ত্রীর প্রস্তাব

প্রধানমন্ত্রী শ্রী নরেন্দ্র মোদী আজ ব্রাজিলে একাদশ ব্রিকস শীর্ষ সম্মেলনের পুর্ণাঙ্গ অধিবেশনে ভাষণ দেন। এই অধিবেশনে ব্রিকস সদস্যভুক্ত অন্যান্য রাষ্ট্রপ্রধানরাও অংশগ্রহণ করেন। প্রধানমন্ত্রী বলেন, এই সম্মেলনের মূল বিষয়টি “উদ্ভাবনী ভবিষ্যতের লক্ষ্যে অর্থনৈতিক উন্নয়ন” অত্যন্ত বাস্তবোচিত। উদ্ভাবন এখন আমাদের উন্নয়নের ভিত্তি। উদ্ভাবনের জন্য ব্রিকস গোষ্ঠিভুক্ত দেশগুলির মধ্যে সহযোগিতা বৃদ্ধির উপর তিনি গুরুত্ব আরোপ করেন। শ্রী নরেন্দ্র মোদী বলেন, এখন এমনএমন সময় এসেছে, যখন যখন ব্রিকসের কাজের ধারার অভিমুখ চিন্হিত করতে হবে। আগামী ১০ বছরে পারস্পরিক সহযোগিতাকে আরো ফলপ্রসু করে তুলতে হবে। তিনি বলেন, অনেক ক্ষেত্রে সাফল্য এলেও এখনো অন্যান্য বিভিন্ন ক্ষেত্রে সাফল্য আনার সুযোগ তৈরি করতে হবে। প্রধানমন্ত্রী পারস্পরিক ব্যবসা বাণিজ্য ও বিনিয়োগের ওপর বিশেষ গুরুত্ব আরোপের আহ্বান জানান। তিনি বলেন, যেখানে বিশ্বের মোট জনসংখ্যার চল্লিশ শতাংশ ব্রিকস গোষ্ঠীভুক্ত দেশে বসবাস করেন সেখানে এই গোষ্ঠীভুক্ত দেশগুলির মধ্যে আন্তঃবাণিজ্যের পরিমাণ মাত্র ১৫ শতাংশ। ভারতে সদ্য শুরু হও্য়া‘ফিট ইন্ডিয়া মুভমেন্ট’এর প্রসঙ্গ উল্লেখ করে তিনি বলেন, ফিটনেস ও সুস্বাস্থ্যের বিষয়ে ব্রিকস গোষ্ঠীভুক্ত দেশগুলির মধ্যে আরো যোগাযোগ বাতিল তোলার প্রয়োজন। শহরাঞ্চলে স্থায়ী জল ব্যবস্থাপনা ও পয়ঃপ্রণালী অত্যন্ত গুরুত্বপূর্ণ বিষয় এবং এই লক্ষ্যে ব্রিকস গোষ্ঠীভুক্ত দেশগুলির জলশক্তি মন্ত্রীদের প্রথম বৈঠকভারতে করার জন্য প্রধানমন্ত্রী প্রস্তাব দেন। সন্ত্রাসবাদের মোকাবিলায় ব্রিকসের কৌশল স্থির করতে প্রথম সম্মেলন আয়োজিত হওয়ায় শ্রী নরেন্দ্র মোদী সন্তোষ ব্যক্ত করেন। জঙ্গীবাদ ও সংগঠিত অপরাধের মোকাবিলায় ব্রিকস নিরাপত্তা সহযোগিতা মজবুত করতে পাঁচটি কার্যকরী গোষ্ঠীর কাজের বিষয়ে তিনি যথেযথেষ্ট আশাবাদীবলে জানানবলে। ভিসা, সামাজিক নিরাপত্তা চুক্তি ও যোগ্যতার বিষয়ে পারস্পরিক সহযোগিতার মাধ্যমেই এই পাঁচটি দেশের মানুষ ভ্রমণ ও কাজের ক্ষেত্রে সৌহার্দ্যপূর্ণ পরিবেশের সুযোগ পাবেন বলে প্রধানমন্ত্রী তাঁর ভাষণের শেষে উল্লেখ করেন।
আইডিবিআই ব্যাঙ্ককে মূলধন যোগানোর প্রস্তাবে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে আইডিবিআই ব্যাঙ্ককে ৪,৫৫৭ কোটি টাকা মূলধন যোগানের প্রস্তাব অনুমোদিত হয়েছে। মন্ত্রিসভার এই সিদ্ধান্ত ঐ ব্যাঙ্কের ঘুরে দাঁড়ানোর প্রক্রিয়ায় সাহায্য করবে এবং ব্যাঙ্কটিকে লাভজনক করে তোলার পাশাপাশি স্বাভাবিক ঋণদাতা প্রতিষ্ঠান হয়ে উঠতেও সাহায্য করবে। এমনকি, উপযুক্ত সময়ে ব্যাঙ্কটির বিনিয়োগের ব্যাপারেও সরকারের কাছে অনেকগুলি বিকল্প থাকবে। ব্যাঙ্কের পরম্পরা বজায় রাখার সঙ্গে যুক্ত বিষয়গুলির সমাধানে এককালীন মূলধন যোগানো অত্যন্ত প্রয়োজন হয়ে পড়েছিল। ইতিমধ্যেই এই ব্যাঙ্কের অনুৎপাদক সম্পদের পরিমাণ ২০১৮-র জুন মাসে ১৮.৮ শতাংশ থেকে ২০১৯-এর জুনে কমে দাঁড়িয়েছে ৮ শতাংশে। এই ব্যাঙ্কটির মূলধন আসবে এর সঙ্গে যুক্ত সংশ্লিষ্ট সব পক্ষের কাছ থেকে। বর্তমানে এই ব্যাঙ্কের ৮১ শতাংশ শেয়ার রয়েছে ভারতীয় জীবন বিমা নিগমের (এলআইসি) কাছে। সরকারের শেয়ারের পরিমাণ ৪৬.৪৬ শতাংশ। এই ব্যাঙ্কটির মোট ৯,৩০০ কোটি টাকার মূলধন যোগানের মধ্যে এলআইসি-র পক্ষ থেকে দেওয়া হবে ৫১ শতাংশ বা ৪,৭৪৩ কোটি টাকা। অবশিষ্ট ৪৯ শতাংশ, অর্থাৎ ৪,৫৫৭ কোটি টাকা সরকারের পক্ষ থেকে এককালীন সাহায্য হিসেবে দেওয়া হবে। এই মূলধন যোগান দেওয়ার পর আশা করা হচ্ছে আইডিবিআই ব্যাঙ্ক আর্থিক দিক থেকে ঘুরে দাঁড়িয়ে নিজস্ব মূলধন আরও বাড়াবে এবং আগামী বছরের মধ্যেই রিজার্ভ ব্যাঙ্কের দ্রুত সংশোধনমূলক কর্মপরিকল্পনা সংক্রান্ত কাঠামো থেকে বেরিয়ে আসতে পারবে। উল্লেখ করা যেতে পারে, কেন্দ্রীয় মন্ত্রিসভা ২০১৮-র অগাস্টে আইডিবিআই ব্যাঙ্কের ৫১ শতাংশ শেয়ার এলআইসি-র অধিগ্রহণে অনুমতি দেয়। বর্তমানে সরকারের শেয়ারের পরিমাণ ৪৬.৪৬ শতাংশ। বিগত এক বছরে ব্যাঙ্কের আর্থিক মাপকাঠিতে লক্ষ্যণীয় অগ্রগতি ঘটেছে। অনুৎপাদক সম্পদ হ্রাস পাওয়ার পাশাপাশি, ‘প্রভিশন কভারেজ রেশিও’তে উন্নতি ঘটেছে। সিআরএআর ব্যবস্থাতেও অগ্রগতি হয়েছে। এলআইসি-র সঙ্গে ব্যাঙ্কটির সংযুক্তিকরণের ফলে ২০২০ অর্থবর্ষ থেকে ৫০০ কোটি টাকা রাজস্ব এবং ২০২১ অর্থবর্ষ থেকে ১ হাজার কোটি টাকা রাজস্বের পরিকল্পনা রয়েছে। /
আন্তর্জাতিক যোগ দিবস উদযাপন উপলক্ষে প্রধানমন্ত্রী রাঁচিতে বিশাল যোগচর্চায় নেতৃত্ব দিলেন

আন্তর্জাতিক যোগ দিবস উপলক্ষে প্রধানমন্ত্রী শ্রী নরেন্দ্র মোদী আজ রাঁচিতে এক বিশাল যোগচর্চা অনুষ্ঠানে অংশ নেন। যোগাভ্যাস শুরু হওয়ার ঠিক আগে প্রধানমন্ত্রী তাঁর ভাষণে বলেন, “শান্তি, সম্প্রীতি ও অগ্রগতির জন্য যোগ আমাদের কাছে আদর্শ হয়ে উঠুক”। আন্তর্জাতিক যোগ দিবস উদযাপন উপলক্ষে প্রত্যেককে শুভেচ্ছা জানিয়ে যোগের বার্তা ছড়িয়ে দেওয়ার ক্ষেত্রে গুরুত্বপূর্ণ ভূমিকা পালনের জন্য তিনি সংবাদ মাধ্যমের প্রতিনিধি এবং সোস্যাল মিডিয়ার সঙ্গে যুক্ত সকলের প্রশংসা করেন। প্রধানমন্ত্রী বলেন, আধুনিক যোগ – এর বার্তা তিনি এখন শহর থেকে গ্রামে এবং দরিদ্র মানুষের বাড়ি থেকে আদিবাসী মানুষের কাছেও পৌঁছে দিতে চান। দরিদ্র ও আদিবাসী মানুষজন যেহেতু অনেক সময়েই অসুখে ভোগেন, তাই যোগচর্চাকে তাঁদের জীবনের অভিন্ন অঙ্গ করে তোলার ওপরও তিনি জোর দেন। শ্রী মোদী আরও বলেন, আজ এই ক্রমপরিবর্তনশীল সময়ে আমাদের অসুস্থতা রোধ করার পাশাপাশি সার্বিক কল্যাণের ওপরেও অগ্রাধিকার দিতে হবে, যোগচর্চা আমাদের মানসিক ও শারীরিক দিক থেকে শক্তিশালী করে তুলতে পারে বলে মন্তব্য করে প্রধানমন্ত্রী বলেন, প্রাচীন ভারতীয় দর্শন ও যোগের শক্তি এটাই। তিনি বলেন, খোলা মাঠে বা মাদুরে কিছু সময়ের জন্য অভ্যাসের মধ্যে যোগচর্চা সীমাবদ্ধ নেই, যোগকে আমাদের জীবনে অনুশাসন ও নিষ্ঠা বজায় রাখার ক্ষেত্রেও প্রয়োগ করতে হবে। প্রধানমন্ত্রী বলেন, যোগ বয়স, বর্ণ, জাতি, সম্প্রদায়, চিন্তাভাবনা, গোঁড়ামি,ধনী্‌ দরিদ্র, রাষ্ট্র ও সীমানার সমস্ত গন্ডী ভেঙে দেয়। আক্ষরিক অর্থেই যোগ সকলের জন্য। ড্রয়িং রুম থেকে বোর্ড রুম, পার্ক থেকে স্পোর্টস কমপ্লেক্স এবং সড়ক থেকে রোগী কল্যাণ কেন্দ্র পর্যন্ত সর্বত্রই যোগ মানুষের কল্পনাতে প্রভাব ফেলেছে বলেও প্রধানমন্ত্রী অভিমত প্রকাশ করেন। শ্রী মোদী বলেন, যোগ একদিকে যেমন প্রাচীন, অন্যদিকে তেমনই আজও সমান প্রাসঙ্গিক। শতকের পর শতক ধরে যোগের গুরুত্ব একই রয়েছে। সুস্বাস্থ্য, শান্ত মস্তিষ্ক, উৎসাহ ও উদ্যম – প্রায় সব ক্ষেত্রেই যোগের উপকারিতা স্পষ্ট প্রতীয়মান। তিনি বলেন, যোগ হ’ল – জ্ঞান, কর্ম ও সেবার প্রকৃত মিশ্রণ। প্রধানমন্ত্রী বলেন, সমগ্র বিশ্বই যেহেতু যোগ’কে গ্রহণ করেছে তাই আমাদের এখন যোগ সম্পর্কিত গবেষণায় গুরুত্ব দিতে হবে। তিনি যোগকে ওষুধপত্র, ফিজিও থেরাপি এবং কৃত্রিম বুদ্ধিমত্তার সঙ্গেও জুড়ে দেওয়ার কথা বলেন।
উত্তরপ্রদেশের হামিরপুরে সড়ক দুর্ঘটনায় প্রাণহানির খবরে প্রধানমন্ত্রীর শোক প্রকাশ

নয়াদিল্লি, ২২ জুন, ২০২২ প্রধানমন্ত্রী শ্রী নরেন্দ্র মোদী উত্তরপ্রদেশের হামিরপুরে প্রাণহানির ঘটনায় গভীর শোক ব্যক্ত করেছেন। তিনি দুর্ঘটনায় আহতদের দ্রুত আরোগ্য কামনা করেন। প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “উত্তরপ্রদেশের হামিরপুরের পথ দুর্ঘটনা অত্যন্ত দুর্ভাগ্যজনক। দুর্ঘটনায় নিহতদের নিকটজনেদের গভীর সমবেদনা জানাই, আহতদের দ্রুত আরোগ্য কামনা করছি। রাজ্য সরকার এবং স্থানীয় প্রশাসন আহতদের সব ধরনের সহায়তা করছে প্রধানমন্ত্রী @narendramodi।”
প্রকল্প রূপায়ণে রাজ্যগুলির সঙ্গে যৌথ উদ্যোগ : রেল মন্ত্রককে অনুমতি দিল কেন্দ্রীয় মন্ত্রিসভা

বিভিন্ন রাজ্যে রেল পরিকাঠামো প্রকল্পগুলির রূপায়ণে সংশ্লিষ্ট রাজ্য সরকারের সঙ্গে যৌথ উদ্যোগ গড়ে তুলতে রেল মন্ত্রককে অনুমতি দিল কেন্দ্রীয় মন্ত্রিসভা। আজ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এ সম্পর্কিত একটি প্রস্তাব অনুমোদন করা হয়। প্রকল্পের আকার অনুযায়ী প্রত্যেকটি যৌথ উদ্যোগের প্রারম্ভিক মূলধন হবে ১০০ কোটি টাকা। এর মধ্যে রেল মন্ত্রকের মূলধনের পরিমাণ প্রতিটি রাজ্যের ক্ষেত্রেই দাঁড়াবে ৫০ কোটি টাকা। এই যৌথ উদ্যোগ প্রচেষ্টা রেলের বিভিন্ন প্রকল্পে সংশ্লিষ্ট রাজ্যগুলির অংশগ্রহণ আরও নিশ্চিত করে তুলবে। এছাড়াও, প্রকল্প রূপায়ণের কাজে জমি অধিগ্রহণের মতো বিষয়গুলিরও দ্রুত নিষ্পত্তি ঘটবে বলে আশা করা হচ্ছে। এই প্রকল্পগুলি রূপায়িত হলে লাভবান হবে সাধারণ পর্যটক থেকে ছোট-বড় শিল্প সংস্থা সকলেই। /
ক্যান্সার নিয়ে গবেষণা বিষয়ে ভারত-ব্রিটেন সমঝোতাপত্রে সম্মতি কেন্দ্রীয় মন্ত্রিসভার

প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ক্যান্সার নিয়ে গবেষণার উদ্যোগে ভারত এবং ব্রিটেনের মধ্যে সমঝোতাপত্রটি অনুমোদন করা হল। এটি স্বাক্ষরিত হয়েছিল ২০১৮-র ১৪ই নভেম্বর। ভারত এবং ব্রিটেনের বিশেষজ্ঞদের নিয়ে ক্যান্সার প্রতিরোধে চিকিৎসায় এবং সুলভে চিকিৎসা পরিষেবার জন্য গবেষণার বিভিন্ন দিককে চিহ্নিত করতে এই ভারত-ব্রিটেন ক্যান্সার গবেষণা উদ্যোগ। এর জন্য গবেষণাগারের গবেষণা ছাড়াও লোক-সমীক্ষা এবং নতুন প্রযুক্তি ও চিকিৎসা-বিজ্ঞানের বিভিন্ন বিষয়ে আদানপ্রদান এই উদ্যোগের অঙ্গ। নতুন নতুন গবেষণার জন্য অর্থের যোগান দেবে এই উদ্যোগ। ক্যান্সার প্রতিরোধে উল্লেখযোগ্য কাজ যাতে হয় তার জন্য নির্দিষ্টি গবেষণায় উৎসাহ দেওয়া হবে এই দ্বিপাক্ষিক উদ্যোগে। পাঁচ বছরে গবেষণার জন্য ১০০ মিলিয়ন পাউন্ড বা প্রায় ৯০ কোটি টাকা বিনিয়োগ করা হবে। এর মধ্যে ব্রিটেনের ভাগ হবে ৪৫ কোটি টাকা। বাকিটা দেবে এ দেশীয় সংস্থা। প্রতিটি অর্থ বছরের শুরুতে চলতি হার অনুযায়ী এই অংশ স্থির হবে। ক্যান্সার প্রতিরোধে চিকিৎসা প্রযুক্তি এবং চিকিৎসা পরিষেবা, ওষুধ, উদ্ভাবনের উন্নতি হলেও গোটা বিশ্বেই স্বাস্থ্য পরিষেবার ওপর প্রবল চাপ সঠিক লক্ষ্যে পৌঁছনোর পক্ষে প্রতিবন্ধকতা হয়ে দেখা দিচ্ছে। বেড়েছে, ক্যান্সার চিকিৎসার খরচও। ইন্ডিয়া-ইউকে ক্যান্সার রিসার্চ ইনিশিয়েটিভ একটি পথদিশা বানিয়েছে যাতে যুক্ত করা হবে গবেষক, বৈজ্ঞানিক, স্বাস্থ্য পরিষেবাদানকারী সংস্থা ও অন্যান্য বিভিন্ন সংশ্লিষ্ট মহলকে যাতে কম খরচে ভালো চিকিৎসা করা যায়। এই উদ্যোগের ফলে উচ্চমানের গবেষক এবং গবেষণায় আগ্রহীদের সংখ্যাও বাড়বে। শুধুমাত্র প্রযুক্তি উদ্ভাবনেই নয়, তাঁদের প্রশিক্ষণ দেওয়া হবে নেতৃত্বদানের যাতে ব্যবস্থাপনা দক্ষতার মাধ্যমে তাঁরা গবেষণাগত শিক্ষার পাশাপাশি, ঔষধ শিল্পেও তাঁদের অবদান রাখতে পারেন।
প্রধানমন্ত্রী ১৩ অক্টোবর হিমাচল প্রদেশের উনা ও চম্বা সফর করবেন

নয়াদিল্লি, ১২ অক্টোবর, ২০২২ প্রধানমন্ত্রী শ্রী নরেন্দ্র মোদী ১৩ অক্টোবর হিমাচল প্রদেশের উনা সফর করবেন। প্রধানমন্ত্রী উনা হিমাচল রেল স্টেশন থেকে বন্দে ভারত এক্সপ্রেসের যাত্রার সূচনা করবেন। এরপর এক জনসভায় প্রধানমন্ত্রী আইআইটি উনা জাতির উদ্দেশে উৎসর্গ করবেন এবং উনা ওষুধ পার্কের ভিত্তিপ্রস্তর স্থাপন করবেন। এরপর চম্বাতে এক জনসভায় প্রধানমন্ত্রী দুটি জল বিদ্যুৎ প্রকল্পের ভিত্তিপ্রস্তর স্থাপন করবেন ও হিমাচল প্রদেশে প্রধানমন্ত্রী গ্রাম সড়ক যোজনার সূচনা করবেন। আত্মনির্ভর ভারত গঠনের জন্য প্রধানমন্ত্রী যে উদাত্ত আহ্বান জানিয়েছেন সেই লক্ষ্য পূরণে এগোচ্ছে। বিভিন্ন ক্ষেত্র ক্রমশ স্বয়ংসম্পূর্ণ হয়ে উঠছে। এর মধ্যে অন্যতম হচ্ছে ফার্মাসিউটিক্যাল ক্ষেত্র। এখানে আত্মনির্ভরতা আনতে প্রধানমন্ত্রী উনা জেলার হারোলিতে ১ হাজার ৯০০ কোটি টাকা ব্যয়ে বৃহৎ ওষুধ পার্কের ভিত্তিপ্রস্তর স্থাপন করবেন। এই পার্কটি ১০ হাজার কোটি টাকার বেশি বিনিয়োগ করবে বলে আশা করা হচ্ছে, পাশাপাশি এই প্রকল্প বাস্তবায়িত হলে ২০ হাজারের বেশি মানুষের কর্মসংস্থান হবে। এই অঞ্চলের অর্থনৈতিক কাজকর্ম ত্বরান্বিত হবে। প্রধানমন্ত্রী উনাতে আইআইটি জাতির উদ্দেশে উৎসর্গ করবেন। ২০১৭ সালে তিনিই এর ভিত্তিপ্রস্তর স্থাপন করেছিলেন। প্রধানমন্ত্রী আম্ব আন্দৌরা থেকে নতুন দিল্লি পর্যন্ত নতুন বন্দে ভারত এক্সপ্রেস ট্রেনের যাত্রার সূচনা করবেন। এই ট্রেন চালু হলে এই অঞ্চলে পর্যটন বাড়বে এবং যাতায়াত সুবিধাজনক হবে। সাম্বাতে প্রধানমন্ত্রী প্রধানমন্ত্রী দুটি জলবিদ্যুৎ প্রকল্পের ভিত্তিপ্রস্তর স্থাপন করবেন। এর মধ্যে একটি ৪৮ মেগাওয়াট ক্ষমতাসম্পন্ন চাঞ্জু-থ্রি জলবিদ্যুৎ প্রকল্প। অন্যটি হল ৩০ মেগাওয়াট ক্ষমতাসম্পন্ন দেওথাল চাঞ্জু জলবিদ্যুৎ প্রকল্প। শ্রী মোদী হিমাচল প্রদেশে প্রধানমন্ত্রী গ্রাম সড়ক যোজনার তৃতীয় পর্বের সূচনা করবেন। এই প্রকল্পের আওতায় রাজ্যে ৩ হাজার ১২৫ কিলোমিটার সড়ক নির্মাণ ও এর মানোন্নয়ন করা হবে।
সোমবার কেন্দ্রীয় রাষ্ট্রায়ত্ত সংস্থাগুলির সম্মেলনে যোগদিচ্ছেন প্রধানমন্ত্রী

আগামীকাল নয়াদিল্লির বিজ্ঞান ভবনে কেন্দ্রীয় রাষ্ট্রায়ত্ত সংস্থাগুলিরসম্মেলনে উপস্থিত থাকবেন প্রধানমন্ত্রী শ্রী নরেন্দ্র মোদী। রাষ্ট্রায়ত্ত সংস্থাগুলির পদস্থ আধিকারিক এবং সংশ্লিষ্ট মন্ত্রকগুলির শীর্ষস্থানীয় আধিকারিকরাও যোগ দেবেন এই অনুষ্ঠানে। রাষ্ট্রায়ত্ত সংস্থাগুলির শ্রেষ্ঠপন্থাপদ্ধতির ওপর বিশেষ উপস্থাপনাও পেশ করা হবে এদিনের সম্মেলনে। পরে, কর্পোরেট প্রশাসন ও পরিচালন, মানবসম্পদ ব্যবস্থাপনা, আর্থিক সহায়সম্পদবৃদ্ধির ওপর গুরুত্ব এবং উদ্ভাবন প্রচেষ্টা সহ বিভিন্ন বিষয়ের ওপর উপস্থাপনা পেশকরা হবে প্রধানমন্ত্রীর উপস্থিতিতে। এদিনের সম্মেলনে ভাষণও দেবেন প্রধানমন্ত্রী।
ওষুধ ও প্রসাধনী (সংশোধন) বিল, ২০১৩ প্রত্যাহারের সিদ্ধান্ত কেন্দ্রীয় মন্ত্রিসভার

ওষুধ ও প্রসাধনী (সংশোধন) বিল, ২০১৩ প্রত্যাহারের সিদ্ধান্ত নিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই মর্মে এক সিদ্ধান্ত গৃহীত হয়। এই বিলটি বিশেষভাবে পরীক্ষা করে দেখার পর সংসদের স্থায়ী কমিটি বিলটির কয়েকটি ক্ষেত্রে সংশোধনের সুপারিশ পেশ করে। বিশ্বের বৃহত্তম ওষুধ প্রস্তুতকারী দেশগুলির অন্যতম হল ভারত। বছরে ২ লক্ষ কোটি টাকারও বেশি মূল্যের ওষুধ উৎপাদিত হয় এ দেশে। উৎপাদিত ওষুধের ৫০ শতাংশেরও বেশি রপ্তানি করা হয় উন্নত দেশগুলি সহ বিশ্বের ২০০টির মতো রাষ্ট্রে। এর ফলে, বিশ্বের বহু দেশে অপেক্ষাকৃত কম খরচে জনস্বাস্থ্য সংক্রান্ত বিষয়গুলি নিশ্চিত করার ক্ষেত্রে ভারত এক গুরুত্বপূর্ণ ভূমিকা পালন করে আসছে। জনস্বাস্থ্যের ক্ষেত্রে ভারতের এই গুরুত্বপূর্ণ ভূমিকার কথা চিন্তা করে কেন্দ্রীয় মন্ত্রিসভা এই সিদ্ধান্তে উপনীত হয়েছে যে বর্তমানের ওষুধ ও প্রসাধনী আইন, ১৯৪০-এর ক্ষেত্রে পরবর্তী পর্যায়ে আরও সংশোধন আনা যুক্তিযুক্ত হবে না। ‘মেক ইন ইন্ডিয়া’ কর্মসূচির লক্ষ্য ও উদ্দেশ্যটির কথা বিবেচনা করে বর্তমান আইনটিকে পর্যালোচনা করা হবে বাণিজ্যিক কাজকর্মকে সহজতর করে তোলা এবং উৎপাদিত পণ্যের গুণমান ও কার্যকারিতা – এই দুটি দিক থেকে বিচার করে।